Liechtensteins uavhengighetsdag
2027-08-15
Liechtensteins uavhengighetsdag feires 15. august hvert år, til minne om løsrivelsen fra Tyskland i 1866. Selv om de har vært selvstendige lenge, startet de ikke å feire uavhengighetsdagen før i 1940.
Dagen begynner med en offisiell statshandling på plenen ved siden av Vaduz slott. Arveprinsen og presidenten holder tale etterfulgt av en gratis mottakelse i rosehagen på Vaduz slott. Klokken 14 begynner feiringen og festlighetene i Vaduz sentrum, med fyrverkeri, gateselgere og karuseller.
Liechtenstein har et mangfoldig kjøkken, som er påvirket av mat fra landene rundt, spesielt Sveits og Østerrike. De er også påvirket av annen sentraleuropeisk mat. Ost og suppe er mye brukt og de mest brukte grønnsakene er poteter og kål. Melkeprodukter er veldig vanlig og av kjøtt brukes mest storfe, kylling og svin. De spiser vanligvis tre måltider om dagen, og de er ofte formelle.
Om du vil feire Liechtensteins uavhengighetsdag, finner du oppskrifter fra Liechtenstein her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Republikken Kongos uavhengighetsdag
2027-08-15
Republikken Kongos uavhengighetsdag feires 15. august hvert år, som en markering av frigjøringen fra Frankrike i 1960.
Republikken Kongo (Kongo-Brazzaville) produserer bl.a. kaffe, kakao, bønner, mais, ris, bananer, sukkerrør, palmeolje, manoik og peanøtter. Likevel er de kun selvforsynt med 25 % av matvarene de bruker og resten blir importert. Kjøkkenet deres har mye til felles med den store navnebroren Den demokratiske republikken Kongo.
Du finner oppskrifter fra Republikken Kongo her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Romdagen i USA
2027-08-16
Vi har vært på romsmaking i Grand Cayman og det var en skikkelig vekker. Rom finnes i mange varianter og det bør være én for enhver smak, alt fra de ulagrede «snille» til de som har ligget lgret i mange år i fat på havets bunn. Mange bruker rom som smakstillsetning i kaker, men her er en av mine favorittretter med rom.

Indonesias nasjonaldag
2027-08-17
17. august er Indonesias nasjonaldag og en stor begivenhet. I 1945 erklærte de seg uavhengige og flagget deres ble heist for aller første gang.
I Indonesia bor det over 300 forskjellige etniske og språklige grupper, og nasjonaldagen er en dag for at alle disse forskjellige gruppene skal komme sammen i glede og feiring, holde seremonier og festlige begivenheter i hele landet. Dagen starter med flaggheising og parade etterfulgt av leker, f.eks. putekrig, sekkeløp og klatrekonkurranse.
Indonesia har ca. 5350 tradisjonelle matretter. Maten består ofte av ris, nudler og supper. Den varierer veldig etter region og er påvirket av mange andre land, f.eks. Midtøsten, India, Kina og Polynesia. Du finner flere matretter fra Indonesia her.

Fajitadagen
2027-08-18
Texmexmat kan være så mangt, men fajitas har fått sin egen dag i USA. Du finner fajitaoppskrifter her.

Potetdagen i USA
2027-08-19
At poteter har fått sin egen dag i USA, virker ikke annet enn rett og rimelig. Poteter har blitt dyrket i ca. 10 000 år. I Norge har poteten historie tilbake til rundt år 1600 og eldre generasjoner kunne ikke tenke seg et eneste middagsmåltid uten potet. Morfaren min spiste til og med poteter sammen med spaghetti og kjøttsaus. Du finner selvfølgelig masse oppskrifter med poteter på bloggen. Den kan varieres og nytes både som tilbehør og som hovedrolleinnehaver. Sjekk her for spennende potetvarianter.

Ungarns uavhengighetsdag
2027-08-20
Ungarns uavhengighetsdag feires 15. mars, 20. august og 23. oktober. Dagen i dag feires med fyrverkeri langs Donau og morsomme småaktiviteter rundt omkring.
Ungarsk mat er variert, kreativ og har en unik smak og karakter. Ungarere elsker paprika og de bruker det til saus, lager suppe av dem, de fyller dem med kjøttsaus og mye mer. Nasjonalretten er gulasj og du finner oppskrift på deilig, hjemmelaget gulasj og flere andre ungarske retter HER.

Den internasjonale sexdagen
2027-08-21
Den internasjonale sexdagen er i dag. Dagen ble startet av et kanadisk hockeylag, i forbindelse med at de ble nevnt i et sladreblad i Los Angeles i 2012. Oppfordringen var å ha sex hele denne dagen, altså i 24 timer. Jeg sier lykke til med det, men her er en kake som heter bedre enn sex, som kanskje kan nytes etterpå. Oppskriften finner du HER.

Den internasjonale müslidagen
2027-08-22
Den internasjonale müslidagen kan du feire i dag og hva passer vel bedre enn å finne frem oppskrifter på og med müsli? Opprinnelsen til müsli er en sveitsisk psykolog, som lagde en sunn og næringsrik blanding til pasientene sine. Den ble raskt populær i Sveits og Tyskland og etter hvert over store deler av verden.
Du finner oppskrifter på og med müsli her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Köttbullens dag i Sverige
2027-08-23
Köttbullens dag feires selvfølgelig i Sverige for de har lange tradisjoner for kjøttboller. Du kan få masse spennende kjøttboller, hvis du reiser rundt i verden. Variasjonene er store, med forskjellige kjøttslag, tilberedt på forskjellige måter og med forskjellig tilbehør.
På bloggen ligger det mange oppskrifter, både på og med kjøttboller, og du finner dem her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Ukrainas nasjonaldag
2027-08-24
Ukraina ble grunnlagt på denne dagen i 1991, etter at Sovjetunionen ble oppløst.
Ukraina er Europas nest største land, med fruktbar jord, hvor de dyrker korn og grønnsaker. Ukraina har mange felles mattradisjoner med Russland og flere av de andre landene rundt seg, så en del av tradisjonsmaten kommer fra andre land.
Om du vil lage noe godt fra Ukraina, kan du få inspirasjon HER.

La Tomatina
2027-08-25
La Tomatina er en festival som avholdes i Buñol i Valencia, Spania hvert år. Helt siden 1945 har deltakerne kastet 120 tonn tomater på hverandre den siste onsdagen i august.
Du finner oppskrifter som inneholder både rå og bearbeidede tomater her.

Uruguays uavhengighetsdag
2027-08-25
Uruguays uavhengighetsdag er en feiring av frigjøringen fra Brasil i 1825. De feirer med patriotiske seremonier, fremføringer av nasjonalsangen og storslått fyrverkeri. En morsom liten detalj, er at Uruguays nasjonalsang er verdens lengste. Festlighetene begynner kvelden før, og natten er kjent som Nostalgiens natt. Derfor spilles gammel pop, rock og discomusikk over hele landet.
De lager nasjonalretten, chivito, som er en sandwich med oppskåret biff, mozzarella, spekeskinke, tomater, majones og oliven. De serveres ofte med bacon og stekte eller hardkokte egg og gjerne med pommes frites.

Du finner oppskrifter fra Uruguay her.

Cherry Popsicle Day
2027-08-26
Cherry Popsicle Day (kirsebærsaftisdagen) markeres i USA 26. august hvert år.
Det er lett å få tak i isformer og lage saftis selv. Bland saften med vann, men husk at det smaker mindre når det er frossent, så bruk mer saft enn du gjør til saft.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Moldovas nasjonaldag
2027-08-27
Moldovas nasjonaldag feires i dag, som en markering av uavhengigheten fra Sovjetunionen i 1991.
Moldovisk mat består hovedsakelig av forskjellige typer kjøtt, poteter, kål og forskjellige korntyper. De har mye til felles med rumenske, gresk, polsk, ukrainsk og russiske mattradisjoner. Moldova har fruktbar jord og moldoverne produserer druer, frukt, grønnsaker, korn, kjøtt og melkeprodukter.
Du finner matoppskrifter fra Moldova her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Rødvinsdagen i USA
2027-08-28
Rødvin er en av de store interessene mine og vi har lagret rødvin i vinskap i mange år. Det er alltid spennende å smake etter at vinene har fått utvikle segog bli mer modne. I tillegg til å drikke vin, liker jeg å bruke den i mat. Det er flere nydelige matretter med rødvin på bloggen og jag kan virkelig anbefale å prøve noen av dem. Du finner dem her.

Chop sueydagen
2027-08-29
Chop sueydagen markeres i USA i dag. Chop suey er en kinesisk rett, som lages med bl.a. grønnsaker, kjøtt og egg, serveres med ris eller nudler.
Om du får lyst på chop suey i dag, behøver du ikke å gå på kinesisk restaurant. Det er enkelt å lage det hjemme og di finner flere oppskrifter her.

Du finner spennende og velsmakende matretter fra hele verden HER.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Toasted Marshmallow Day
2027-08-30
I dag feirer USA Toasted Marshmallow Day. Toasted Marshmallow Day er en av de mest etterlengtede matdagene i USA. Dette regnes også som den siste dagen de kan nyte sommeren hvert år. Marshmallows har eksistert lenge, og det er ikke USA som lagde dette godteriet først, men Egypt laget denne godbiten for flere tusen år siden.
Du finner oppskrifter med marsmallows, både rista, bakte og brukt som de er, her.

Eat Outsideday
2027-08-31
Eat Outsideday eller spis utendørsdagen markeres i mange land 31. august hvert år.
Menneskene har alltid spist ute, i starten fordi det ikke fantes alternativer. Fra middelalderen fikk mennene med seg et solid måltid med brød, kjøtt og ost rett før de dro på jakt.
Franskmennene startet med uteservering rett etter den franske revolusjonen i 1789. De tidligere kongelige parkene ble åpnet for sosialt samvær og ta med mat, som ble delt og spist felles. Omtrent samtidig ble det laget lysthager i USA, som var private uterom. Der kunne familier spasere, spille utendørs spill og spise medbragt mat.
Om du har lyst til å feire Eat Outside Day i dag, finner du masse mat som egner seg for piknik her, eller om du vil grille finner du spennende oppskrifter på grillmat her.

Kirgisistans uavhengighetsdag
2027-08-31
Kirgisistans uavhengighetsdag markeres 31. august hvert år, som er dagen uavhengighetserklæringen i forbindelse med løsrivelsen fra Sovjetunionen ble signert, i 1991.
Kirgisistan har mattradisjoner som har mye til felles med nabolandene sine.
De spiser mye fårekjøtt, storfekjøtt og hestekjøtt, og bruker store mengder meieriprodukter. Matlagingen er påvirket av nasjonens historisk nomadiske livsstil og derfor langtidskonserverer de mye av maten.
Siden Kirgisistan er en smeltedigel av nasjonaliteter, bærer også maten preg av det. I større byer, finner du mange forskjellige nasjonale og internasjonale retter, spesielt tyrkiske, usbekiske og uiguriske varianter.
Du finner oppskrifter fra Kirgisistan her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Trinidad og Tobagos nasjonaldag
2027-08-31
Trinidad og Tobagos nasjonaldag maskeres i dag for å feire løsrivelsen fra Storbritannia i 1962. Trinidad og Tobago er en stat i Karibia. Karibisk mat er en fusjon av afrikansk, kreolsk, Cajun, amerindisk, europeisk, latinamerikansk, indisk , sørasiatisk, Midtøsten og kinesisk. Disse tradisjonene ble brakt fra mange forskjellige land da de kom til Karibia. I tillegg har befolkningen laget stiler som er unike for regionen. Det brukes mye mat fra havet.
Du finner oppskrifter fra Karibia her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Usbekistans uavhengighetsdag
2027-09-01
Usbekistans uavhengighetsdag feires 1. september hvert år, som en markering av løsrivelsen fra Sovjetunionen i 1991.
Usbekisk mat vil glede kjøttelskere. De bruker mye lam, storfe, hest, kamel og fjærkre. Den tradisjonelle nasjonalretten er pilaf. Den tilberedes forskjellig i forskjellige regioner i landet, og varieres i takt med årstidene.
Du finner oppskrifter fra Usbekistan her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Kokosnøttdagen
2027-09-02
I dag feires verdens kokosnøttdag. Dagen feires hovedsakelig i Asia og Stillehavet, men siden jeg er veldig glad i kokos, synes jeg det er all grunn til å feire med et kokosmåltid. Oppskrifter på både forretter, hovedretter, desserter og kaker med kokos, kokosmelk og kokoskrem, finner du her.

Vietnams nasjonaldag
2027-09-02
Vietnam feirer nasjonaldagen 2. september hvert år, for å huske dagen i 1945, da Vietnam erklærte sin uavhengighet fra det franske kolonistyret. Dagen feires med fyrverkeri, taler og parader.
Vietnam har så mye spennende mat i alle farger og fasonger, og den tilberedes med finesse. Maten er lett og sunn, ofte basert å grønnsaker og skalldyr. Vietnamesisk mat er lett å lage, veldig sunn og sjelden sterk. Med andre ord er det lett å finne noe for enhver smak i det vietnamesiske kjøkken.
Du finner spennende oppskrifter fra Vietnam her.

Welsh Rarebit Day
2027-09-03
I dag feires Welsh Rarebit (Rabbit) Day i Wales. Welsh Rarebit er et slags ostesmørbrød, hvor reven ost blandes med egg, øl, krydder og sennep. Om du ikke har smakt, kan det anbefales.
Du finner oppskriften her.

Østersdagen i Sverige
2027-09-04
Østersdagen feires i Sverige hvert år, den første lørdagen i september. Østers er en spennende skapning og det finnes over 100 kjente arter av den. Den kan bli over 30 år og skifter kjønn underveis. Østers må ikke spises rå, men kan f.eks. grilles eller dampes også. I motsetning til blåskjell, åpner den seg ikke under varmebehandling, så det er smart med en østerskniv.
Du finner denne deilige østersoppskriften her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Spis en ekstra dessertdagen
2027-09-04
Spis en ekstra dessertdagen (Eat An Extra Dessert Day) feires i Storbritannia i dag. Dessert kan være så mangt og du finner mange deilige varianter og noe for enhver smak HER.

Ostepizzadagen
2027-09-05
I dag er dagen for ostepizza i USA. Italienerne har sin egen quattro formaggi pizza, som er pizza med fire forskjellige oster. Jeg har en pizza som topper dette på bloggen, med sine seks forskjellige oster. Du finner oppskrift på den her.

Kaffeiskremdagen
2027-09-06
Kaffeiskremdagen (National Coffee Ice Cream Day) markeres i USA i dag. Det er ikke så enkelt å få tak i kaffeis, men tipset mitt, er å lage en espressosirup, til å helle over vaniljeisen. Det smaker deilig og hver enkelt kan selv bestemme kaffemengden.
Du finner oppskriften HER.

Eswatinis uavvhengighetsdag - somhlolodagen
2027-09-06
Eswatinis uavhengighetsdag – somhlolodagen (tidligere Swaziland) feires 6. september hvert år, til minne om løsrivelsen fra Storbritannia i 1968. Dagen er offisiell fridag og feires med en millitærparade og taler.
Eswatini har mattradisjoner som i stor grad bestemt av årstidene. De spiser mye sorghum og mais, servert med geitekjøtt. De produserer mye sukkerrør, tobakk, ris, mais, peanøtter, geitekjøtt og storfekjøtt. Mange swazier produserer produkter kun til eget bruk og supplerer med mat kjøpt fra det lokale markedet. Noen markeder har matboder med tradisjonell swazikjøttgryte, smørbrød, maismel og stekte maiskolber.
Du finner oppskrifter fra Eswatini her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.
